A metaanalízis az elemzések elemzését jelenti, nem pusztán egy technika, hanem olyan kutatási perspektiva, mely az értékelési módszerek és a statisztikai elemzések széles skáláját alkalmazza. A vizsgálatok adekvátságát, tisztességességét, korrektségét elemzi, ellenőrzi a minta reprezentatív voltát, a kérdések megközelítésének összes lehetőségét számba veszi, elemzi a feltételezések és a módszerek áttekinthetőségét, a konklúzió helyességét, a kutató előítéletektől való mentességét. A metaanalízis lépései: a szakirodalom áttekintése, a végső adatok kiszűrése, kódolása, statisztikai elemző módszerek alkalmazása.